stanford-oval/wikipedia huggingface dataset:
שוטו מאצ'ינו
הערות שוליים

↑  Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית)
| נבחרת יפן – מונדיאל 2022 |
| --- | --- | --- |
|  1 קוואשימה •  2 ימאנה •  3 טאניגוצ'י •  4 איטקורה •  5 נגטומו •  6 אנדו •  7 שיבסאקי •  8 דואן •  9 מיטומה •  10 מינאמינו •   11 קובו •  12 גונדה • 13 מוריטה •  14 ג'. איטו • 15 קמאדה • 16 טומיאסו • 17 טנאקה • 18 אסאנו • 19 סאקאי • 20 מאצ'ינו • 21 אואדה • 22 יושידה • 23 שמידט • 24 סומה • 25 מאדה • 26 ה. איטו • מאמן: מוריאסו |  1 קוואשימה •  2 ימאנה •  3 טאניגוצ'י •  4 איטקורה •  5 נגטומו •  6 אנדו •  7 שיבסאקי •  8 דואן •  9 מיטומה •  10 מינאמינו •   11 קובו •  12 גונדה • 13 מוריטה •  14 ג'. איטו • 15 קמאדה • 16 טומיאסו • 17 טנאקה • 18 אסאנו • 19 סאקאי • 20 מאצ'ינו • 21 אואדה • 22 יושידה • 23 שמידט • 24 סומה • 25 מאדה • 26 ה. איטו • מאמן: מוריאסו | יפן |
רז'ב

רְזֵ'ב (ברוסית: Ржев) היא עיר השוכנת במעלה נהר הוולגה, במחוז טבר שבמערב רוסיה. זו העיר השנייה בגודלה במחוז ומתגוררים בה (נכון לאומדן 2010) 61,982 תושבים.
העיר שוכנת בצומת מסילות הברזל הראשיות מוסקבה-ריגה וסנקט פטרבורג - בריאנסק. בסמוך לעיר ממוקמים בסיסי חיל האוויר רז'ב ובחמוטובו שהיו מרכזים חשובים של הגנה אווירית לאזור מוסקבה בעת המלחמה הקרה.
היסטוריה

רז'ב נזכרה בכתובים לראשונה בחוקי נובגורוד מ-1019 ונזכרת בפירוש כנסיכות עצמאית תחת שלטונו של מסטיסלב הנועז, נסיך טורופץ, באלמנך משנת 1216. בכל מקרה, רז'ב הושפעה בימי הביניים משלוש שכנות חזקות בסביבתה : רפובליקת נובגורוד, נסיכות סמולנסק ונסיכות ולדימיר-סוזדל.
לאחר הפלישה המונגולית, עברה רז'ב לשליטת שושלת סמולנסק שעשתה אותה לבירתה וחילקה אותה לשניים, חצי בשליטת הנסיך דימיטרי וחצי בשליטת הנסיך תאודור. באמצע המאה ה-14 סבלה תקיפות רבות של האלגירדים מליטא ונסיכי טבר, שקנו את כל הקרקעות סביבה לבסוף. צאצאיהם עזבו למוסקבה לאחר שנים רבות, ומשפחת רז'בסקי נותרה כמוקד לבדיחות עממיות רוסיות רבות. העיר נכבשה עוד מספר פעמים על ידי טבר, פולין-ליטא ולבסוף על ידי המוסקובים.
במאה ה-18 פרחה העיר כלכלית, פריחה שנקטעה על ידי המהפכה הקומוניסטית ובייחוד בשל קרב רז'ב השני (1942) במלחמת העולם השנייה שהחריבו את העיר כליל. למעלה משישית תושבי העיר נשלחו לעבודת כפייה בגרמניה וכ-9,000 הוצאו להורג במחנה ריכוז במרכז העיר.
ערים תאומות

פינלנד סאלו, פינלנד
פולין לגיונובו, מזוביה, פולין
שבעת אגמי רילה

ארבעה משבעת אגמי רילה
שבעת אגמי רילה (בבולגרית: Седем рилски езера) הם מקבץ של שבעה מתוך כ-120 אגמים קרחוניים קטנים הפזורים על רכס הרי רילה שבבולגריה. האגמים נוצרו על ידי קרחונים, שכיסו את הרכס בתקופת הקרח האחרונה. שבעת אגמי רילה מצויים בחלקו הצפוני של רכס הרי רילה, וגובהם נע בין 2,100-2,500 מטר מעל פני הים.
בזכות האגמים הפך האזור לאחד ממסלולי הטיול הפופולריים ביותר בבולגריה. מסלולי טיול מסומנים ובקתות הרים רבות משרתים את המטיילים בו.
שבעת האגמים

| שם בעברית | שם בבולגרית | גובה | שטח | עומק | הערות |
| --- | --- | --- | --- | --- | --- |
| הדמעה | Сълзата (Salzata) | 2535 מטר | 7 דונם | 4.5 מטר | נקרא כך בשל מימיו הצלולים |
| העין | Окото (Okoto) | 2440 מטר | 68 דונם | 37.5 מטר | נקרא כך בשל צורתו הסגלגלה. האגם העמוק מבין השבעה. |
| הכליה | Бъбрека (Babreka) | 2282 מטר | 85 דונם | 28 מטר | חופיו הם התלולים ביותר מבין השבעה |
| התאומים | Близнака (Bliznaka) | 2243 מטר | 91 דונם | 27.5 מטר | השטח הגדול ביותר מבין השבעה |
| שלושת העלים / התלתן | Трилистника (Trilistnika) | 2216 מטר | 26 דונם | 6.5 מטר | ידוע בשל צורתו השונה וחופיו המתונים |
| הדג | Рибното езеро (Ribnoto ezero) | 2184 מטר | 35 דונם | 2.5 מטר | הרדוד ביותר מבין השבעה |
| האגם הנמוך | Долното езеро (Dolnoto ezero) | 2095 מטר | 59 דונם | 11 מטר | הנמוך ביותר מבין השבעה |
צילום פנורמי של שישה משבעת אגמי רילה
שוש וייץ

אין תמונה חופשית
שושנה (שוש) וייץ (1 בפברואר 1939 – 24 בספטמבר 2000) הייתה ד"ר לתיאטרון, חוקרת ומבקרת תרבות ותיאטרון.
ביוגרפיה

וייץ נולדה ב-1 בפברואר 1939. למדה הוראה, לימדה בעפולה ולאחר מכן הייתה שנים רבות מורה ומרצה לתיאטרון בסמינר הקיבוצים, באוניברסיטת תל אביב ובתיכון חדש. פרסמה טורי ביקורת בעיתון "ידיעות אחרונות" והייתה מבקרת התיאטרון של קול ישראל. בשנת 1976 קיבלה תואר שני מאוניברסיטת תל אביב, (עבודה הגמר הייתה בנושא "דרכי הכנה לקראת הצגות תיאטרון") נושא עבודת הדוקטור שלה, שאותה הגישה ב-1980, היה מחזותיו של חנוך לוין.
וייץ הקימה את מרכז המידע לתרבות ישראלית במשרד החינוך ופרסמה מאמרים ומחקרים על הרגלי צריכת התרבות בישראל.
בתה (ילידת 1959) היא העורכת ובמאית הטלוויזיה ענת זלצר. בנה הוא המלחין והמוזיקאי ערן וייץ. בשנת 1992 נדרס בנה השני, אסף, למוות בתאונת דרכים בגיל 16, דבר שהוביל להסתגרותה.
וייץ נפטרה בסתיו 2000 ממחלת הסרטן, בת 61 במותה. נקברה בבית העלמין קריית שאול.
הערות שוליים

↑  אתר "Billiongraves"
↑  רותה קופפר, המדינה היא הדמות השביעית, באתר הארץ, 31 במרץ 2008.
↑  שושנה ויץ באתר חברה קדישא ת"א–יפו.
| --- | --- |
בקרת זהויות :  NLI: 987007269739405171  LCCN: n86800285  VIAF: 53163274260812440006   WorldCat (עם VIAF): 53163274260812440006
שאנטל

| --- | --- |

 לידה:  2 במרץ 1968 (בן 56) מנהיים, גרמניה המערבית 
 מוקד פעילות:  פרנקפורט 
 תקופת הפעילות:  מ-1992
 סוגה:  פופ-פולק, אלקטרופופ, ג'אז צועני 
 שפה מועדפת:  גרמנית 
 כלי נגינה:  גיטרה 
 חברת תקליטים:  אדל רקורדס, Crammed Discs, Essay Recordings 
 www.bucovina.de
 פרופיל ב-IMDb
 
סטפן האנטל (בגרמנית: Stefan Hantel; נולד ב-2 במרץ 1968), הידוע בשם הבמה שאנטל, הוא מוזיקאי, די ג'יי ומפיק מוזיקלי יהודי-גרמני. הוא ידוע בזכות עבודתו עם תזמורות צועניות, תקליטנות ועריכות רמיקס של מוזיקה בלקנית (אנ') מסורתית עם ביטים אלקטרוניים.
ביוגרפיה ופעילות

שנטל הוא ממוצא יווני מצד אביו, וסבו וסבתו מצד אמו היו יהודים אוקראינים מצ'רנוביץ.
שנטל החל את קריירת המוזיקה שלו כנגן כלי הקשה בלהקה יוונית. בנובמבר 1987 החל לארגן מסיבות בפרנקפורט. הוא עבד בין היתר עם חברת התקליטים Studio K7. בשנת 1991 התגורר בפריז, שם למד עיצוב גרפי, אך היה פעיל גם כדי ג'יי. לאחר שחזר לגרמניה, הוא פתח מועדון בפרנקפורט. בשנת 1994 הקים את הלייבל Essay Recordings יחד עם דניאל האקסמן. בשנת 2001 הפיק את השיר "Inside" יחד עם MC Mike Romeo.
הוא זכה לפופולריות בטורקיה לאחר שהקליט את הקליפ של השיר "Disko Partizani" באיסטנבול. אלבומו של שנטל משנת 2007, Disko Partizani, התרכז בשורשים הבלקניים של המוזיקה. בשנת 2011 הוציא אלבום עם עוז אלמוג (אנ') בשם Kosher Nostra Jewish Gangsters Greatest Hits. האלבום הזה הוא שילוב של שירים ובלדות של סווינג, ג'אז, טוויסט, צ'ארלסטון ויידיש.
דיסקוגרפיה > אלבומים

Super Mandarine (1994)
Club Guerilla (1995)
Auto Jumps & Remixes (1997)
EP (1997)
No. 2 (1997)
"II" EP (1998)
Higher than the Funk (1998)
Oh So Lovely EP (1998)
Oh So Lovely Remixes (1998)
Backwood (2001)
Great Delay (2001)
Inside (2001)
Bucovina (2003)
Disko (2003)
Bucovina Club Vol. 2 (2005)
Gypsy Beats and Balkan Bangers (2006)
Disko Partizani (2007)
Disko Partizani Remixes (2008)
Planet Paprika (2009)
Kosher Nostra Jewish Gangsters Greatest Hits  (2011)
Anarchy + Romance  (2013)
Viva Diaspora  (2015)
שוטון

ערך זה עוסק באיבר תנועה בחד־תאיים. אם התכוונתם לפרק במחוש חרקים, ראו .
| --- | --- |
 שיוך:  אברון, תוספת תאית 
 תיאור ב:  המילון האנציקלופדי ברוקהאוס ואפרון 
 מזהים
 טרמינולוגיה היסטולוגיקה:  H1.00.01.1.01032 
 FMA:  67472 
 קוד MeSH:  A11.284.180.290 
 מזהה MeSH:  D005407 
 
שוטון (בלעז: Flagellum) הוא התארכות של קרום התא הכולל כפולות של מיקרוטובולים מקבילים באורך 55 מיקרומטר. בבני אדם, התא אשר משתמש בשוטון הוא תא זרע.
השוטון הוא איבר דמוי שוט אשר אורגניזמים חד תאיים רבים, וכמה רב־תאיים, משתמשים בו לתנועה. השם הוא שם כולל לשלושה מבנים שונים, המצויים בכל אחת מהממלכות העיקריות בעולם הטבע. בחיידקים אמיתיים השוטון ומקטעים סליליים מסתובבים כמו בורג. בחיידקים קדומים המנגנון דומה, אך מכיל הבדלים רבים ולכן חושבים שאינו הומולוגי. בתאים איקריוטיים השוטון הוא מנגנון מורכב של הרחבות תאיות לכיוונים שונים. אלה נקראת לעיתים ריסונים (Cilia) או אונדוליפודיה (undulipodia) על מנת להדגיש את השוני.
תנועה באמצעות שוטונים

כיוון תנועת השוטון הוא באחת משתי דרכים, עם כיוון השעון (CW) ונגד כיוון השעון (CCW), כאשר השוטון נע עם כיוון השעון, החיידק "יפרפר" במקום וינוע
בתנועה סיבובית, כאשר החיידק חש כי הוא מכוון כלפי מקום בעל ריכוז חומר מזון גבוה, הוא ישנה את כיוון התנועה של השוטון לנגד כיוון השעון ובכך יגרום ליצירת "צמה" של שוטונים ותנועה בקו ישר.
השוטון בחיידקים אמיתיים

בחיידקים אמיתיים מורכב השוטון מהחלבון flagellin ובנוי מצינור בעובי 14 ננומטר. לשוטון מבנה סלילי, והוא מתעקל בחדות ליד החיבור לדופן התא. סיבוב השוטון מתבצע על ידי מנוע חלבוני, המעוגן לממברנה בנקודת החיבור של השוטון. תנועת ה"מנוע" מתאפשרת באמצעות מעבר פרוטונים (יונים חיוביים של מימן) דרך דופן תא החיידק. אצל חיידקי הויבריו מונע המנוע על ידי גרדיאנט של נתרן. מהירות הסיבוב המתקבלת נעה בין 6,000 ל-17,000 סיבובים לדקה ללא שוטון, ועם שוטון כ-200 עד 1000 סיבובים לדקה.
בחיידקים האמיתיים מסוגלים מרכיבי השוטון להרכיב שוטון באופן ספונטני, ללא אנזימים נוספים. בנייה הדרגתית של השוטון מתבצעת על ידי הוספת יחידות בקצהו.
מספר השוטונים והסידור היחסי שלהם משתנה בין מינים שונים של חיידקים. חיידקים בעלי שוטון בודד נקראים Monotrichous וחיידקים בעלי מספר שוטונים - Lophotrichous. בחיידקים מסוימים קיים שוטון אחד מכל צד, תכונה המאפשרת להם כיוון לשני צדדים (אצל חיידקים אלה שוטון אחד פעיל בכל זמן נתון והם נקראים Amphitrichous. חיידקים ששוטוניהם מכוונים לכל הכיוונים קרויים Peritrichous.
השוטון מהווה לעיתים קרובות ככלי ניגוח בין תומכי האבולוציה על פי דרווין, ובין תומכי תורת התכנון התבוני. ויכוח זה חל בעקבות מורכבותו של השוטון והטענה של הבריאתנים כי אינו יכול להיווצר באופן ספונטני משום שלחלקיו השונים, לכאורה, אין פעילות ביולוגית. עם זאת, קיימים במחקר הביולוגי מודלים לאבולוציה של שוטונים.
ראו גם

גוף בזאלי
אבולוציה של שוטונים
תצורות שונות של שוטונים בחיידקים
קריית חינוך שעלבים

| --- | --- |
סמל קריית החינוך
אין תמונה חופשית
 קריית חינוך
 תקופת הפעילות:  1961–הווה (כ־63 שנים) 
 תלמידים
 :  2,700
 מיקום
 מדינה:  ישראל ישראל
 קואורדינטות:  31°52′03″N 34°59′22″E﻿ / ﻿31.8675981°N 34.9894601°E﻿ / 31.8675981; 34.9894601
 shaalvim.org.il
 he
 
"קריית חינוך שעלבים" היא קבוצת מוסדות חינוך סמוכים ובה לומדים מעל ל-2,700 תלמידים. הקריה כוללת ישיבת הסדר עם כולל אברכים וכולל דיינות, ישיבה תיכונית, חטיבת ביניים, מכללה לחינוך, מרכז לבני חו"ל, ישיבה קטנה לאומית, מכון הוצאת ספרים, אולפנה לבנות, בית ספר יסודי, גנים ומעונות לפעוטות וילדים. מנכ"ל העמותה המרכזת את הקריה הוא צבי סמואל וסמנכ"ל הקריה הוא יהודה פרוידיגר. הקריה שוכנת בשטח קיבוץ שעלבים שבשפלת יהודה שהוקם על ידי תנועת פועלי אגודת ישראל (פא"י) ובסמיכות ליישוב נוף איילון.
ישיבת ההסדר

ישיבת ההסדר שעלבים הוקמה על ידי הרב מאיר שלזינגר בשנת תשכ"א, והיא ישיבת ההסדר השנייה שהוקמה, כאשר קדמה לה ישיבת כרם ביבנה. בראש הישיבה כיום עומד הרב מיכאל ימר.
בנוסף למסלול ההסדר, כוללת הישיבה גם כולל בו לומדים לקראת בחינות של הרבנות הראשית לרבנות ולדיינות, ומכון הוראה למורים שהוא שלוחה של מכללת מורשת יעקב שברחובות. בישיבה מופעלת גם תוכנית לתלמידי חו"ל וכן את "השלוחה" המיועדת לבחורים שהגיעו מרקע פחות תורני. בשנת 2003 הקים הרב גרשון שחור המכהן כיום גם כראש הישיבה התיכונית בשעלבים את "השלוחה" בשעלבים בה לומדים תורה במסלול "הסדר".
הישיבה התיכונית

הישיבה תיכונית הוקמה על ידי הרב יעקב צור בשנת 1971, מונה כיום כ-400 תלמידים והיא מן הישיבות הוותיקות והחשובות של הציבור הדתי לאומי. ראש הישיבה כיום הוא הרב גרשון שחור (בוגר ישיבת ההסדר). מנהל התיכון היה מאיר יעקובוביץ שנשא בתפקיד זה כמעט מהיווסדה של הישיבה,עד שפרש בשנת התשע"ב לגמלאות.מחליפו בתפקיד היה הרב ניסים כהן, שפרש בשנת התשפ"ג לגמלאות. כיום מנהל הישיבה התיכונית הוא הרב ד"ר חיים שרקי.
הישיבה הוקמה על ידי הרב יעקב צור, בוגר ישיבת הדרום שברחובות וישיבת חברון, כישיבה קטנה, מאוחר יותר בשנת 1971 הפך אותה לישיבה תיכונית. הוא כיהן כראש ישיבה עד פרישתו לגמלאות בשנת תשנ"ז, אז החליף אותו הרב שמואל אקשטיין, בוגר ישיבת מרכז הרב, ששימש שנים רבות כר"מ בישיבה. הרב אקשטיין כיהן כראש הישיבה עד שנת תשס"ה. בשנים תשס"ו-תשס"ז כיהן בתפקיד הרב אליקים פרנקל כראש הישיבה, בשנת הלימודים תשס"ח חזר הרב אקשטיין לתפקיד, ובשנת הלימודים תש"ע נכנס לתפקיד ראש הישיבה הרב גרשון שחור.
תלמידי י"ב בישיבה מתנדבים בבתי ספר ומעונות במודיעין. במהלך השנים זכתה על כך הישיבה בפרסים מטעם משרד החינוך. בכל שנה יוצאת משלחת של תלמידי כיתות י"א למסע בפולין ולביקור במחנות ההשמדה. המסע נערך בתקופת הקיץ בהובלתם ובהדרכתם של הרב אריה הנדלר, ושל היועץ החינוכי של הישיבה התיכונית- בנצי (בן ציון) רפפורט, - שניהם מדריכים ותיקים מוכרים על ידי "יד ושם". כמו כן חלק מתלמידי הישיבה יוצאים לפעילות של "מעייני הישועה" וגמ"ח "עזר איילון".
מלבד מקצועות החובה, תלמידי הישיבה לומדים לבגרות בתלמוד ובמחשבת ישראל. בנוסף קיימות מגמות פיזיקה, ביולוגיה, מחשבים, ספרות היסטוריה וארץ ישראל. ישנן גם מגמות חקלאיות, כמו כוורנות וחממות.
הישיבה מדגישה את לימוד הגמרא, בעיון ובבקיאות ומתקיימים בה שיעורי העשרה באמונה .
חטיבת הביניים

חטיבת הביניים נוהלה שנים רבות על ידי הרב צבי ארנטל - משנות ה-80 ועד שנת 2012. בשנת הלימודים התשע"ג החליף אותו הרב נריה גמליאל, ר"מ ותיק בחטיבה, בשנת הלימודים התשע"ד קיבל הרב אלעד יצהרי, בוגר הישיבה התיכונית ר"מ ורכז החינוך החברתי, את תפקיד ניהול החטיבה. ובשנת הלימודים התשע"ח קיבל 
הרב יוסף הנדלר שאף הוא בוגר החטיבה את המושכות לידיו. בשנת תש"פ מונה לתפקיד הרב שמואל קאופמן
כיום יש בחטיבה כ-200 תלמידים מכל רחבי הארץ.
אולפנה

אולפנת שעלבים הוקמה בשנת תש"ס על ידי הרב אמיר אדרעי, שעמד בראשה בארבע שנותיה הראשונות. אחריו כיהן בתפקיד הרב ישי מאיר, ובשנת תשפ"ב החליפה אותו הרבנית מיכל ורד. בשנת תשפ"ד החליפה אותה הרבנית דבורה כץ. מנהל התיכון הוא מרדכי נייהוז. באולפנה לומדות כ־600 בנות.
מכון ע"ש שלמה אומן

מכון בראשות הרב יואל קטן, מטרתו היא להוציא לאור כתבים יהודיים ישנים שנעלמו ממדף הספרים היהודי, או לההדיר ספרים ישנים. בין השאר מוציא המכון את כתב העת "המעיין".
המכון קרוי על-שמו של שלמה אומן (בנו של פרופסור ישראל אומן) שנפל במבצע שלום הגליל.
ישיבת דרך חיים

בקרית החינוך הוקמה בשנת תשס"ג ישיבת דרך חיים שהיא ישיבה קטנה לאומית, שפועלת מסיבות טכניות ותקציביות בתור מסלול תורני בישיבה התיכונית.
הרב מתניה אריאל, בנו של הרב ישראל אריאל, משמש כראש הישיבה מאז הקמתה. הישיבה מקבלת הכוונה מהרב יעקב אריאל, רבה של רמת גן.
בשלוש השנים הראשונות בישיבה הבחורים לומדים מקצועות קודש בלבד, ובשנה האחרונה הם מוציאים תעודת בגרות במתכונת מינימלית. בישיבה לומדים כ-120 תלמידים.
דרך חיים היא הישיבה הקטנה הלאומית הראשונה שהוקמה במרכז הארץ, במטרה להנגיש מוסד כזה לקהלים של הציבור הדתי לאומי.
בניגוד למודל הישיבה התיכונית, אשר משלבת לימודי קודם עם לימודי חול, בישיבה הקטנה נלמדים במשך שלוש השנים הראשונות לימודי קודש בלבד, ורק בשנה הרביעית מתקיים שילוב של לימודי חול בזמן של סדר צהרים ולעיתים גם סדר ערב, והוצאת תעודת בגרות. הישיבה מעודדת את רוב התלמידים להוציא תעודת בגרות, ובכך היא נבדלת מהישיבות הקטנות בעולם החרדי, אך בדומה לישיבות החרדיות, הישיבה מייעדת את בוגריה להמשיך את לימודם בישיבות גבוהות, וכן למקד את עיקר הווייתם של הלומדים בה ללימוד תורה ולחיי תורה.
הערות שוליים

↑  אודות העמותה באתר גיידסטאר
↑  צופיה הירשפלד, שעלבים בת 50: ישיבה שהפכה לקונצרן, באתר ynet, 6 באוקטובר 2010
| --- | --- |
בקרת זהויות :  NLI: 987007311777405171 
בית המדרש של הישיבה
שבעת החודשים האחרונים של אנה פרנק

| --- | --- |
 בימוי:  וילי לינדוור 
 הקרנת בכורה:  1988 
 שפת הסרט:  הולנדית 
 סוגה:  סרט תיעודי 
 דף הסרט ב־IMDb
 
שבעת החודשים האחרונים של אנה פרנק (בהולנדית: Laatste Zeven Maanden van Anne Frank) הוא סרט טלוויזיה תיעודי הולנדי משנת 1988 בבימויו של ווילי לינדוור על שבעת החודשים האחרונים בחייה של אנה פרנק. לסרט התראיינו שבע נשים שהיו אסירות במקביל לפרנק במחנה המעבר וסטרבורק, ובמחנות הריכוז אושוויץ וברגן-בלזן. בין המרואיינות ניתן למנות את חנה גוסלר, חברת ילדותה של אן ואסירה עמיתתה בברגן-בלזן, ויני ברנדס-ברילסלייפר, שהייתה אסירה ביחד עם אנה פרנק בכל שלושת המחנות. לפי ההערכות, שתי הנשים היו מהאחרונים שראו את אנה פרנק בחיים. גם בלומה אייפרס-עמדין התראיינה לסרט.
הסרט התיעודי זכה בפרס אמי הבינלאומי.
הראיונות הופיעו כספר ב-1992 תחת אותו השם, מאת ווילי לינדוור יוצר הסרט.
ווילי לינדוור רצה לצלם את הסרט בבית אנה פרנק, אך סורב על ידי ההנהלה.
הערות שוליים

↑  Lindwer, Willy (1992). The Last Seven Months of Anne Frank (paperback ed.). Anchor. ISBN 0-385-42360-8.
↑  Gerstenfeld, Manfred. "Abusing Anne Frank's memory". Israel National News.
שובכ

| --- | --- |

שובכ בחורף 2009
 מדינה:  ירדן ירדן
 מחוז:  מעאן
 נפה:  נפת שובכ
 שטח:  15 קמ"ר
 גובה:  1,330 מטרים
 קואורדינטות:  30°31′12″N 35°32′19″E﻿ / ﻿30.52°N 35.538611111111°E﻿ / 30.52; 35.538611111111 
 http://www.shoubak.gov.jo
  מפת מיקום  מפה מפורטת   (למפת ירדן מוגדלת) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלשובכ(למפת ירדן רגילה) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלשובכ  he tabBackground:;tabBorder:#aaa;defaultTab:0;
שובכ (בערבית: الشوبك) היא עיר בירדן. יש בה כ-12,500 תושבים. היא אחת הנקודות הגבוהות בירדן, ומפורסמת במטעי הפירות ובפרט התפוחים שלה. היא מפורסמת גם בגלל המבצר הצלבני מונראל (Montreal. בערבית: קַלְעַת מוֹנְתְרִיַאל قلعة مونتريال) שנמצא בתוכה.
העיר שובכ נזכרת בספר הקדום כפתור ופרח: ”ומארגוב לראש הפסגה, וקורין לו קארק; ומהפסגה דרך שני ימים לדרום הוא הר שעיר, וקורין לו אל-שובאק” (כפתור ופרח יא ד"ה כתב ויתן משה). המקום שהוא מכנה "קארק" הוא כַּרַכּ, ואכן דרך שני ימים (80 ק"מ) מדרום לשם נמצאת העיר שובכ. בעל "כפתור ופרח" מזהה את שובכ עם הר שעיר המקראי.
מצפון לשובכ שוכן האתר הארכאולוגי שבו שכנה העיר המקראית בצרה שהייתה אחת הערים הראשיות וכנראה גם בירת ממלכת אדום.
קרן אן

| --- | --- |

 לידה:  10 במרץ 1974 (בת 50) ישראל קיסריה, ישראל
 שם לידה:  קרן אן זיידל 
 שם במה:  Keren Ann 
 מוקד פעילות:  ישראל, ממלכת ארצות השפלה 
 תקופת הפעילות:  מ-2000 
 עיסוק:  זמרת
 סוגה:  מוזיקה פופולרית, מוזיקה ווקאלית 
 שפה מועדפת:  עברית, צרפתית, אנגלית 
 כלי נגינה:  גיטרה, מפוחית פה 
 חברת תקליטים:  קפיטול רקורדס, EMI 
 פרסים והוקרה:  קצין מסדר האמנויות והספרות (25 בספטמבר 2017)  אביר במסדר ההצטיינות הלאומי (29 במאי 2019) 
 www.kerenann.com
 פרופיל ב-IMDb
 
קרן אן (בשמה המלא קרן אן זיידל; בהולנדית: Keren Ann;‏ נולדה ב-10 במרץ 1974) היא מוזיקאית ישראלית בינלאומית, זמרת-יוצרת, כותבת, מלחינה, מפיקה מוזיקלית, היוצרת ופועלת בשלושה מוקדים: פריז, ניו יורק ותל אביב.
קרן אן חיה ומקליטה מזה שנים בפריז ובניו יורק, אם כי היא מחזיקה באזרחות ישראלית כמו גם הולנדית.
ביוגרפיה

קרן אן נולדה בישראל וגדלה בקיסריה, כשהייתה בת 12 עברה עם משפחתה לצרפת, בעקבות עסקיו של האב דני זיידל ושם סיימה את לימודיה התיכוניים בבית הספר הישראלי ע"ש משה שרת, בפריז. במהלך נעוריה למדה בקונסרבטוריון, בלטה בכשרונה ואף הקימה להקה שפעלה כשלוש שנים. בגיל 9 החלה לנגן בגיטרה ובהמשך במפוחית וקלרינט. בהמשך התמקצעה בהלחנה.
בסוף שנות העשרים שלחה שיר שכתבה במיוחד לזמר הצרפתי אנרי סלוודור, שהתרשם ממנו והוציא אותו כסינגל. השיר זכה להצלחה רבה, למעלה מ-700 אלף עותקים של הסינגל נמכרו, ובאותה שנה השיר קיבל את פרס גראמי הצרפתי. בהמשך יצא לאור האלבום "Chambre avec vue" שנכתב בשנת 2000 עבור סלבדור וכולל את השיר (Jardin d'hiver), אלבום זה הוכתר כאלבום השנה בשנת 2001 בצרפת. באותה שנה קיבלה קרן אן גם את "פרס המשוררים של עיריית פריז". בעקבות כך, החלה קרן אן לכתוב ולהלחין ליוצרים נוספים, ובהמשך להופיע בעצמה.
קריירת השירה של קרן אן החלה בפריז, ושם גם צברה את עיקר המוניטין שלה. עד כה הוציאה שישה אלבומי סולו: "La Biographie De Luka Philipsen"(2000), "La Disparition"(2002), "Not Going Anywhere"(2003), "Nolita"(2005), "Keren Ann"(2007), ו-"101" (2011).
קרן אן שותפה גם בהרכב Lady & Bird יחד עם בארדי ג'והנסון, השניים הוציאו אלבום הנושא את שם ההרכב ב-2003 והלחינו יחד שירים למגוון פרויקטים, ביניהם חומרים עבור The Icelandic Symphony Orchestra בניצוחו של דניאל קאוקא ב-2008. השניים הלחינו את המוזיקה לקמפיינים של TGV בשנים 2005–2007.
בשנת 2008 שיתפה קרן אן פעולה עם טיבו ג'הווי בעיצוב המעטפת המוזיקלית של ערוץ הטלוויזיה האירופאי ארטה. קרן אן כתבה מספר שירים לאמנים אחרים, שנחלו הצלחה בינלאומית.
בשנת 2004 יצרה, בשיתוף עם גאי צ'יימברס, את "The Isis Project".
המוזיקה של קרן אן ליוותה במהלך השנים מספר סדרות טלוויזיה, בהן "מתחת לאדמה", "האנטומיה של גריי", "Big Love" ו-"Deux jours à tuer". השיר "Beautiful Day" ליווה את הקמפיין של סקאיי טים ובשנת 2008 השיר "Lay Your Head Down" ליווה את הקמפיין העולמי של חברת האופנה השוודית H&M.
במלחמת לבנון השנייה הגיעה קרן אן לישראל והופיעה בהתנדבות במקלטים ביישובי הצפון, בהם שהו התושבים.
בשנת 2008 הקליטה קרן אן, שאינה מרבה לשיר בעברית, גרסת כיסוי לשיר "ברחוב הנשמות הטהורות" של צוות הווי הנדסה קרבית, עבור האלבום "עבודה עברית 2", שכולל גרסאות כיסוי של זמרים שונים לרגל 60 שנים למדינת ישראל.
ב-2010 השתתפה בפסקול הסרט "ז'אטם איי לאב יו טרמינל".
ב-2012 השתתפה בפסקול הסרט "הסיפור של יוסי", בביצוע לשיר הנושא, "לא דיברנו עוד על אהבה". ב-2014 הלחינה מוזיקה להצגת התיאטרון "נופל מחוץ לזמן" המבוססת על ספרו של דויד גרוסמן ועלתה בתיאטרון גשר בבימויו של יחזקאל לזרוב.
ביוגרפיה > חיים אישיים

בן זוגה לשעבר של קרן אן הוא הזמר האיסלנדי ברדי יוהנסון, עמו שיתפה פעולה באלבומיה מספר פעמים. בהמשך נישאה לטייס ישראלי, מאוחר יותר השניים התגרשו. ביולי 2012 היא ילדה את בתה הבכורה.
אביה של קרן אן הוזכר ב"שיר השכונה" שביצעה להקת התרנגולים, בשורה "דני זיידל הצדיק".
חברתה הקרובה של קרן אן היא הפוליטיקאית הישראלית איילת שקד.
ביוגרפיה > השקפה פוליטית

קרן אן גינתה אומנים שסירבו להופיע בישראל, אך מופיעים במדינות אחרות המפרות זכויות אדם, כמו ארצות הברית וסין. עם זאת, ב-2017 כתבה שאינה תומכת בממשלה הנוכחית, ושבמשך שנים היא תומכת בזהבה גלאון.
דיסקוגרפיה

La biographie de Luka Philipsen‏ (2000) – "הביוגרפיה של לוקה פיליפסן"
La disparition‏ (2002) – "ההיעלמות"
Not Going Anywhere‏ (2003)
Lady & Bird‏ (Keren Ann and Bardi Johannsson)‏ (2003)
Nolita‏ (2004)
Keren Ann‏ (2007)
101‏ (2011)
You’re gonna get love‏ (2016)
Bleue (2019)
הערות שוליים

↑  יואב קוטנר, טוהר במשפטים, באתר www.israelhayom.co.il
↑  יקי הפשטיין, לא הולכת לשום מקום: קרן אן מסכמת 20 שנות קריירה, באתר www.makorrishon.co.il
↑  https://twitter.com/kerenannmusic/status/945742930995810305, Twitter (באנגלית)
| --- | --- |
בקרת זהויות :  NLI: 987007346401405171  BIBSYS: 6078961  BnF: cb14030872d (data)  GND: 135354803  ISNI: 0000 0001 2022 9636  LCCN: no2005042435  MusicBrainz: 8bb436cd-8fbf-48c6-9fc8-a172c27e24ba  NKC: xx0082095  SNAC: w6z92qp1  SUDOC: 087887819  VIAF: 28290816   WorldCat (עם VIAF): 28290816
קרן אלן סמית'

| --- | --- |
אין תמונה חופשית
 לידה:  9 במאי 1965 (בת 59) רד בנק, ארצות הברית 
 שם לידה:  Karen Ellen Smith 
 ענף מדעי:  מתמטיקה 
 מקום לימודים:  אוניברסיטת פרינסטון  אוניברסיטת מישיגן 
 מנחה לדוקטורט:  Melvin Hochster 
 מוסדות:  אוניברסיטת מישיגן  המכון הטכנולוגי של מסצ'וסטס 
 תלמידי דוקטורט:  Chelsea Walton, Sarah Mayes, Michael Von Korff, Daniel Hernández, Brooke Ullery, Xiaolei Zhao, Balin Fleming, Gilad Pagi, Rankeya Datta, Kevin Tucker, Cornelia Yuen, Joel Evan Rosenberg, William Nathaniel Traves, Yogesh More, Sara Faridi, Manuel Blickle, Uriel Kao Scott, Amanda Ann Johnson, Robert Marshawn Walker 
 פרסים והוקרה:  הרצאת נתר (2016)  Colloquium Lectures (2022)  עמית האגודה האמריקאית למתמטיקה (2016)  AWM/MAA Falconer Lecturer (1996)  פרס רות ליטל סאטר (2001)  עמית האיגוד לנשים במתמטיקה (2020)  תוכנית פולברייט 
 
קרן אלן סמית' (באנגלית: Karen Ellen Amith; נולדה ב-9 במאי 1965) היא מתמטיקאית העוסקת בגאומטריה אלגברית ובאלגברה קומוטטיבית.
ביוגרפיה

סמית' נולדה ברד בנק (Red Bank), ניו ג'רזי.
אהבתה של סמית' למתמטיקה התגלתה כבר בבית ספר יסודי כשלמדה איך "ליצוק החוצה תשיעיות" (“cast out nines”) – שיטה מהירה וקלה לאשור חישובי מכפלות. לאחר מכן כשלמדה בחטיבת הביניים ובתיכון היא למדה בעצמה איך "ליצוק החוצה" בבסיסים אחרים. היא אתגרה את עצמה ואת מוריה והעלתה תאוריות גאומטריות כבר כשהייתה בתיכון.
סמית' סיימה תואר ראשן באוניברסיטת פרינסטון, שם המרצה שלה, פרופ' צ'ארלס פפרמן, זיהה את כישרונה ועודד אותה להפוך למתמטיקאית מקצועית. בין התואר הראשון לשני, לימדה שנה אחת כמורה למתמטיקה בבית ספר תיכון. ב-1988 סמית' חזרה ללמוד באוניברסיטת מישיגן. ב-1993 היא סיימה את התזה שלה לדוקטורט באלגברה קומוטטיבית ובמשך שנה היא הייתה פוסט-דוקטורנטית באוניברסיטת פרדו. ב-1994 היא קיבלה מהמכון לטכנולוגיה של מסצ'וסטס (MIT) תואר המוענק לחוקרים מתמטיים מבטיחים והועלתה לדרגת פרופסור-חבר באוניברסיטת MIT. למרות קידום שקיבלה ב-MIT החליטה סמית' לחזור לעבוד באוניברסיטת מישיגן.
ב-1991 סמית' נישאה למתמטיקאי ג'ואה הינונן ( Juha Heinonen) ונולדו להם שלושה ילדים. בת בכורה ושמה סנלמה וזוג תאומים: טפיו והלנה. ב-2007 ג'ואה נפטר מסרטן.
תחום מחקר

סמית' עוסקת בשני ענפי מתמטיקה: גאומטריה אלגברית ואלגברה קומוטטיבית.
גאומטריה אלגברית (algebraic geometry) הוא ענף החוקר צורות גאומטריות המוגדרות על ידי סדרה של משוואות פולינומיות. לענף זה יש שימושים רבים בתעשייה: בתחום הקידוד ובתחום הגרפיקה הממוחשבת, שמהווה בסיס לתחום המיכשור הרפואי ולתחומי הבידור. סמית' בחרה לעסוק בתחום לא בגלל שימושיו הרבים אלא משום שהיא אוהבת את המספרים ואת היופי שלהם.
אלגברה קומוטטיבית (commutative algebra) – ענף החוקר טבעות (rings) המוגדרות על ידי משוואות אלגבריות (לדוגמה סדרת פולינומים).
סמית' חוקרת את הקשר שבין שני התחומים ועל כך קיבלה פרס.
פרסים

ב־2001 סמית' זכתה בפרס רות ליטל סאטר במתמטיקה שמוענק לנשים על התרומה שלהם בשש השנים האחרונות. הפרס הוענק לה על שני מאמרים: במאמר ראשון היא פיתחה את שיטת הקשר ההדוק (tight closure), ובמאמר השני היא מצאה קשרים חדשים בין גאומטריה אלגברית לאלגברה קומוטטיבית באמצעות הרעיון של קשר הדוק.
ספרים

An invitation to algebraic geometry
Rational and nearly rational algebraic varieties
Johdatusta algebralliseen geometriaan